**מקבץ שאלות בנושא זכויות חברתיות כלכליות**

63. בשנים האחרונות גדל מספר הנבחנים במבחני הנהיגה המעשיים בישראל, ולכן נוצר עומס גדול על בוחני הנהיגה. הבוחנים טענו שכעת הם צריכים לעבוד שעות רבות יותר מבעבר. לכן הם דרשו ממשרד התחבורה שמעסיק אותם להתאים את היקף המשרות שלהם לנסיבות החדשות שנוצרו, ובכך להקל את העומס עליהם. דרישותיהם לא נענו, והם פתחו בעיצומים ולא קיימו מבחנים.

* ציין והצג את הזכות החברתית שנפגעה, לטענת בוחני הנהיגה. הסבר כיצד סוג זכויות זה בא לידי ביטוי בקטע.

64. משרד הבריאות החליט לצמצם את "סל התרופות", בו תרופות רבות מסופקות במחירים מוזלים ומסובסדים לחולים במחלות שונות. צעד זה הוא אחד מן הצעדים בו נוקטת הממשלה לאחרונה, במשרדי הממשלה השונים, וזאת בשל הגישה הכלכלית שאימצה.

* ציין והצג מהו **סוג הזכויות** שנפגע בעקבות צמצום סל התרופות, לטענת המפגינים. הסבר כיצד סוג זכויות זה בא לידי ביטוי בקטע.

65. תלמיד יצא לחופשה בחו"ל עם משפחתו, במהלך שנת הלימודים, בלי לקבל אישור ממנהל ביה"ס. כאשר חזר לארץ, הודיע לו המנהל כי הוא מושעה מהלימודים בגלל מעשהו. התלמיד התלונן במשרד החינוך, בטענה שההשעיה פוגעת בהשכלתו. בבדיקת התלונה התברר שמנהל ביה"ס נהג כשורה, משום שתקנות משרד החינוך מתירות להעניש תלמיד בהשעיה מבית הספר.

* ציין והצג את **סוג הזכויות** שנפגע לטענת התלמיד. הסבר כיצד סוג זכויות זה בא לידי ביטוי בקטע.

66. בדיון שנערך בממשלה לאחר פיגוע שאירע בירושלים ע"י מחבל ערבי ישראלי, עלתה לדיון השאלה בנוגע להריסת ביתו של המחבל. אחד מהשרים טען בישיבה, כי צעד זה עלול לפגוע באחת מזכויות דיירי הבית, וכי ספק אם יש בצעד זה אלמנט של הרתעה למחבלים העתידיים.

* ציין והצג את סוג הזכויות שעלול לפגוע בו הריסת בית המחבל. הסבר כיצד סוג זכויות זה בא לידי ביטוי בקטע.

67. מדינה מסוימת באירופה הממשלה נותנת מענקים כספיים לקבלנים, הבונים בנייני מגורים להשכרה. אחד התנאים שהעמידה הממשלה לקבלת מענקים אלה הוא שהקבלנים ישכירו אחוז מסוים מהדירות תמורת תשלום סמלי, לאנשים שאינם יכולים לשלם את דמי השכירות המקובלים.

* ציין והצג את **סוג הזכות** שהממשלה מבקשת לממש באמצעות המענקים. הסבר כיצד סוג זכויות זה באה לידי ביטוי בקטע.